Òc; eth capelhanet Rubin auie reconciliat a dus matrimònis qu’èren ara brega, auie sauvat dera prostitucion a ua mainada polida, auie obligat a maridar-se a tres seductors damb es sues respectius sedusides; e tot pera fòrça persuasiva dera sua dialectica… “Que sò hèt entad aguestes causes”, siguec çò darrèr que pensèc, holant de vanitat e d’alegria coma eth cap valent que ve ath sòn dauant ua grana batalha.